《南溪馆中和答汤生元哲》
元代·刘崧

江上携书犹昨日，山中对酒又今年。春来花鸟伤新咏，老去鱼今忆旧笺。

珠浦舟回明月夜，金华剑倚白云天。登临不尽怀贤意，指点飞鸿若个边。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。